หุ้นเช้าปิดบวก 4.61 จุด
ดัชนีปิดที่ 926.10 จุด เพิ่มขึ้น 4.61 จุด หรือ 0.50 % แตะระดับสูงสุดที่ 927.37 จุด และระดับต่ำสุด 919.64 จุด มูลค่าการซื้อขาย 18,419 ล้านบาท
10 ก.ย. 2553

ดัชนีปิดที่ 926.10 จุด เพิ่มขึ้น 4.61 จุด หรือ 0.50 % แตะระดับสูงสุดที่ 927.37 จุด และระดับต่ำสุด 919.64 จุด มูลค่าการซื้อขาย 18,419 ล้านบาท
นักวิเคราะห์ กล่าวว่า ดัชนีภาคเช้าเคลื่อนไหวมีความผันผวนและสลับอยู่ทั้งแดนลบ-บวก ซึ่งเป็นไปตลาดหุ้นภูมิภาค แต่ตลาดหุ้นหลายประเทศปิดทำการวันนี้ อาทิ มาเลเซีย สิงคโปร์ อินโดนีเซีย และฟิลิปปินส์
อย่างไรก็ดี ตอนนี้นักลงทุนเริ่มกลับมากังวลภาวะทางการเงินของธนาคารในยุโรปอีกครั้งหนึ่ง หลังจากมีข่าวออกมาว่ามีธนาคารอีกหลายแห่งต้องมีการระดมทุนเพิ่มเติม เพื่อสร้างความแข็งแกร่งของสถานะทางการเงิน
นอกจากนั้น คงต้องจับตาดูความเคลื่อนไหวจากทางการหลังนายกรัฐมนตรีได้ให้แนวทางกับธนาคารแห่งประเทศไทย (ธปท.) ว่า สามารถพิจารณาใช้มาตรการดูแลเงินทุนไหลเข้าออกได้หากมีความจำเป็น ซึ่งต้องติดตามดูว่ามีผลต่อตลาดหุ้นอย่างไรบ้าง
สำหรับแนวโน้มการลงทุนในช่วงบ่ายนี้ คาดว่า ดัชนีจะแกว่งตัวผันผวนทั้งในแดนบวก-ลบ ที่มีโอกาสต้องรับแรงขายทำกำไรเหมือนกันเหมือนภาคเช้า แต่ต้องติดตามตลาดหุ้นฝั่งยุโรปเปิดตลาดด้วยว่าเป็นอย่างไรบ้าง โดยให้กรอบการแกว่งไว้ที่ 915-925 จุด
หลักทรัพย์ที่มีการซื้อขายสูงสุด 5 อันดับแรก ได้แก่ BANPU    มูลค่าการซื้อขาย 1,679 ล้านบาท ปิดที่ 650 บาท ราคาไม่เปลี่ยนแปลง PTT        มูลค่าการซื้อขาย 1,454 ล้านบาท ปิดที่  289 บาท เพิ่มขึ้น 4.00 บาท (+1.40%) TOP        มูลค่าการซื้อขาย 982 ล้านบาท ปิดที่  50.75 บาท เพิ่มขึ้น 2.25 บาท (+4.64%)  PTTCH    มูลค่าการซื้อขาย 922 ล้านบาท ปิดที่ 121.50 บาท เพิ่มขึ้น 2.00 บาท (+1.6%)  TMB        มูลค่าการซื้อขาย 852 ล้านบาท ปิดที่ 2.48 บาท เพิ่มขึ้น 0.08 บาท (+3.33%)